Пол Елюар
На моите другари печатари

Превод от френски: Пенчо Симов, 1978

chitanka.info

Ние имахме еднакъв занаят

който позволява да се вижда във нощта

Виждам означава че разбирам означава действувам

виждам означава съществувам или пък изчезвам

Трябваше да вярваме потребна беше

вярата че у човека има сили

да е свободен да е по-добър

отколкото съдбата му предопределя

Ние чакахме една велика пролет

ние чакахме живота идеален

светлината най-подир да носи

цялата огромна тежест на света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.